Byzantská mozaika Zosnutia presv. Bohorodičky v Palerme na Sicílii, 12. stor.
**Zosnutie presvätej Bohorodičky** alebo **Uspenie presvätej Bohorodičky** (gr. Κοίμησις Θεοτόκου, csl. Успе́нїе Пресвято́й Богоро́дицы) je jedným z dvanástich veľkých sviatkov v gréckokatolíckej a pravoslávnej cirkvi. Slávi sa 15. augusta.

Sviatok oslavuje Máriino zosnutie (smrť), prenesenie do nebies (nanebovzatie) a oslávenie. Sviatok predkladá Máriu ako vzor cesty, ktorú má každý kresťan prejsť pri prijímaní spásneho tajomstva Krista. V bohoslužobných textoch sa vyzdvihuje aj úloha Márie ako príhovorkyne u svojho Syna Ježiša Krista za spásu celého ľudstva. To zdôrazňujú mnohé texty, ktoré sa končia zvolaním „cez teba preukazuje svetu veľké milosrdenstvo" alebo podobnými formuláciami.

Sviatok Zosnutia má jeden deň predsviatku (14. augusta) a obdobie posviatku, ktoré sa uzatvára 23. augusta. Okrem toho má prípravný pôst, ktorý trvá dva týždne a nazýva sa Uspenský pôst (alebo ľudovo *Spasivka*).

Sviatok má korene v ranom kresťanstve, od konca 6. storočia sa slávi na celom kresťanskom Východe, kedy cisár Maurikios I. stanovil aj dátum slávenia na 15. augusta.

Sviatku Zosnutia sú zasvätené mnohé gréckokatolícke chrámy na Slovensku a aj najvýznamnejšie odpustové miesta (Ľutina, Klokočov a ďalšie).

Tropár sviatku: *Pri pôrode si panenstvo zachovala, pri zosnutí si svet neopustila, Bohorodička, prešla si do života, ty, ktorá si matkou Života. Svojimi modlitbami oslobodzuješ od smrti naše duše.*

Ikonografia
-----------

* Ikonopisec Dionisij (Rusko), 1500Ikonopisec Dionisij (Rusko), 1500
* Vologda, začiatok 16. stor.Vologda, začiatok 16. stor.
* Pinsk, 15. stor.Pinsk, 15. stor.
* 16-17. stor. múzeum Ostankino16-17. stor. múzeum Ostankino

* Macedónska ikona zo 16. stor.Macedónska ikona zo 16. stor.
* Teofan Grék, 1392Teofan Grék, 1392
* Grécka ikona, 17.-18. stor.Grécka ikona, 17.-18. stor.

* Vukovo, stenopis, 16. stor.Vukovo, stenopis, 16. stor.
* Trojanský monastier, Bulharsko, stenopisTrojanský monastier, Bulharsko, stenopis
* Santa Maria in Trastevere, Rím; mozaika, (pravdepodobne 1291).Santa Maria in Trastevere, Rím; mozaika, (pravdepodobne 1291).
* Chora, Konštantínopol (Istanbul), mozaika, zač. 14. stor.Chora, Konštantínopol (Istanbul), mozaika, zač. 14. stor.

Pozri aj
--------

* Nanebovzatie Panny Márie

Iné projekty
------------

Commons
* Spolupracuj na Commons Commons ponúka multimediálne súbory na tému **Zosnutie presvätej Bohorodičky**

Zdroje
------

* Manel NIN: Dnes sa prenáša do života tá, ktorá je matkou Života - sviatok Zosnutia presvätej Bohorodičky v byzantskom obrade
* Minea 15. augusta - Zosnutie presvätej Bohorodičky - texty na večiereň

  


| * z
* d
* u
Liturgický rok v byzantskom obrade |
| --- |
| Pohyblivé sviatky | Lazárova sobota  ·  Kvetná nedeľa  ·  Veľký týždeň  ·  Veľký štvrtok  ·  Veľký piatok  ·  Veľká sobota  ·  Pascha  ·  Nedeľa Paschy  ·  Svetlý týždeň  ·  Svetlý pondelok  ·  Tomášova nedeľa  ·  Nanebovstúpenie Pána  ·  Zostúpenie Svätého Ducha (Päťdesiatnica) |
| Nepohyblivé sviatky | Narodenie Bohorodičky  ·  Pokrov (Ochrana) Bohorodičky  ·  Vstup Bohorodičky do chrámu  ·  Narodenie Ježiša Krista  ·  Obrezanie Pána  ·  Bohozjavenie  ·  Stretnutie Pána  ·  Zvestovanie presvätej Bohorodičke  ·  Premenenie Pána  ·  Zosnutie Bohorodičky |
| Pôstne obdobia | Filipovka  ·  Veľký pôst  ·  Apoštolský (petro-pavlovský) pôst  ·  Uspenský pôst |